AMARIN ขาดทุนลดลง 80% หลังธุรกิจทีวีโตเด่น-คุมค่าใช้จ่ายดี
AMARIN ขาดทุนลดลง 80% เหลือ 20 ลบ. จากปีก่อนขาดทุนเฉียด 100 ลบ. รับธุรกิจทีวีโตเด่น-คุมค่าใช้จ่ายดี
9 พ.ค. 2561

บริษัท อมรินทร์พริ้นติ้ง แอนด์ พับลิชชิ่ง จำกัด หรือ AMARIN รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีกำไรสุทธิดังนี้

โดยบริษัทขาดทุนลดลง เนื่องจากการเติบโตของรายได้ธุรกิจทีวีที่เพิ่มขึ้นอย่างมากถึงร้อยละ 117.52 อันเป็นผลมาจากการพัฒนาเนื้อหารายการได้รับความนิยมเพิ่มขึ้นอย่างต่อเนื่อง ส่งผลให้เรตติ้งช่องทีวีเพิ่มขึ้น นอกจากนี้รายได้ธุรกิจดิจิทัลยังปรับตัวเพิ่มขึ้นสูงถึงร้อยละ 141.51 อันเป็นผลมาจากรายได้จากการโฆษณาและการรับจ้างผลิตงาน ประเภทดิจิทัลที่เพิ่มสูงขึ้น
อีกทั้ง บริษัทฯ มีต้นทุนขายและบริการลดลงเมื่อเทียบกับงวดเดียวกันของปีก่อน 9.61 ล้านบาท หรือลดลงร้อยละ 2.27 และมีค่าใช้จ่ายในการขายและบริหารลดลง 19.46 ล้านบาท หรือลดลงร้อยละ 14.45 ซึ่งมาจากดอกเบี้ยจ่ายที่ลดลง และการบริหารจัดการควบคุมค่าใช้จ่ายอย่างมีประสิทธิภาพมากยิ่งขึ้น